**Povzetek revizijskega poročila *Pravilnost poslovanja Občine Semič v delu, ki se nanaša na zadolževanje***

Računsko sodišče je revidiralo *pravilnost poslovanja Občine Semič v delu, ki se nanaša na zadolževanje in pravne posle, ki po vsebini pomenijo zadolžitev, v obdobju od leta 2009 do leta 2013 in stanje dolga na 31. 12. 2013.* Cilj revizije je bil izrek mnenja o pravilnosti poslovanja Občine Semič v delu, ki se nanaša na zadolževanje in pravne posle, ki po vsebini pomenijo zadolžitev, v obdobju od leta 2009 do leta 2013 in stanje dolga na 31. 12. 2013.

Računsko sodišče je o pravilnosti poslovanja Občine Semič v delu, ki se nanaša na zadolževanje in pravne posle, ki po vsebini pomenijo zadolžitev, v obdobju od leta 2009 do leta 2013 in stanje dolga na 31. 12. 2013, izreklo *mnenje s pridržkom*, ker Občina Semič ni poslovala v skladu s predpisi v naslednjih primerih:

* za del kratkoročnega posojila, najetega v letu 2008, ki ga je dokončno odplačala v letu 2009, ni pridobila soglasja Ministrstva za finance;
* pri plačilu obveznosti iz proračuna v letih od 2009 do 2013 ni upoštevala zakonskih plačilnih rokov;
* Ministrstvu za finance ni pravočasno poslala podatkov o stanju zadolženosti občine in pravnih oseb na ravni občine na 31. 12. 2013.

Računsko sodišče od Občine Semič ni zahtevalo predložitve *odzivnega poročila*, ker so bile že med revizijskim postopkom, kjer je bilo mogoče, odpravljene razkrite nepravilnosti oziroma sprejeta ustrezna popravljalna ukrepa. Računsko sodišče je Občini Semič podalo tudi *priporočilo* za izboljšanje poslovanja.

Ljubljana, 24. februarja 2015